बिजली कटौती से खेतों में लगे पंप बंद, फसल हो रही खराब
बिजली कटौती के चलते खेत में लगे धान, सब्जी, गन्ने की फसल सूखने की शिकायत लेकर डौंडी ब्लाॅक के गांव पेंड्री, पटेली के 50 किसान मंगलवार को कलेक्टोरेट पहुंचे।
किसानों ने कलेक्टर राजेश सिंह राणा को बताया कि लगातार बिजली नहीं मिलने के कारण मोटरपंप बंद रहता है। इससे दोनों गांव के 85 एकड़ की फसल सूखने लगी है। लगातार बिजली नहीं मिला तो फसल खराब हो जाएगी। इससे किसानों को आर्थिक नुकसान होगा। घंटों तक बिजली सप्लाई बंद कर दी जाती है। इससे किसानों को अटल ज्योति योजना के तहत नियमित बिजली नहीं मिल पा रही है।
गांव पेंड्री के किसान गवलीराम, सुखनंदन सोरी, सूरज मंडावी, रामसिंह, तिलक राम ने बताया कि इस क्षेत्र के किसान शासन की योजना के तहत खेतों में सिंचाई के लिए मोटरपंप लगाए हैं। लेकिन विद्युत कंपनी की मनमानी के चलते कई घंटों तक बिजली बंद रहती है। इसके कारण समय पर फसल को पानी नहीं मिल पा रहा है। पानी के कमी के चलते फसल सूखने लगी है। किसान गिरवर निषाद, गिरीश निषाद ने बताया कि रबी फसल में गांव के 15 किसान 50 एकड़ में सब्जी व धान की फसल लगाए है। लेकिन पानी सही समय पर नहीं मिलने से फसल का विकास ठीक से नहीं हो रहा है। समय पर खाद, दवाई का छिड़काव नहीं कर पा रहे है। वहीं जमीन सूखने के कारण खेतों में दरार पड़ने लगी है। बिजली कटौती बंद करने की मांग को लेकर कई बार विद्युत कार्यालय जा चुके हैं।
बालोद. समस्या बताने के िलए कलेक्टोरेट पहुंचे डौंडी ब्लाॅक के किसान।
जमीन पर पड़ने लगी दरारें
किसानों ने बताया कि आर्थिक स्थिति को सुधारने के लिए खेतों में बोर कर रबी फसल ले रहे है ताकि आर्थिक स्थिति सुधर सके। लेकिन बीच-बीच में बिजली बंद हो जाने से खेत सूखने लगे है। कुछ किसानों के खेतों में दरार पड़ने लगी है।
गन्ने को भी हो रहा नुकसान
किसान दिनेश कुमार, रामप्रसाद, नेमसिंह ने बताया कि कृषि विभाग द्वारा किसानों का गन्ना उत्पादन के लिए प्रेरित किया गया है। जिसके चलते कुछ किसानों ने खेतों में गन्ने की फसल लगाई है। पानी की कमी के कारण फसल खराब हो रही है।
गांव पटेली के सरजुराम, मुकुंद राम, भुनेश्वर ने बताया कि प्रदेश सरकार ने किसानों को नियमित बिजली आपूर्ति करने के लिए अटल ज्योति योजना लागू की है। जिसके तहत कृषि पंप का लाइन, घरेलु व व्यवसायिक कनेक्शन से अलग कर दिया है। अटल ज्योति के माध्यम से किसानों को 24 घंटे बिजली दिया जाना है लेकिन उन्हें इस सुविधा का लाभ नहीं मिल रही है। शाम 5 बजें से रात 11 बजें तक विद्युत कटौती की जाती है। इस कारण से खेतों में सिंचाई नहीं हो पाती।
अटल ज्योति योजना का नहीं मिल रहा लाभ
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva